
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 743 

4 Οκτωβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μέτρα για την καταπολέμηση του παθογόνου βακτη¬ 
ρίου των γεωμήλων 01_ΑνΐΒΑ0ΤΕΗ ΜΙΟΗΙΘΑΝΕΝ- 
315 δρρ. δΕΡΕϋΟΝΙΟΙΙδ (δΡΙΕΟΚΕΒΜΑΝ και ΚΟΤ- 
ΤΗΟΡΤ) ϋΑνίδ ΕΤΑΙ., σε συμμόρφωση προς την 

Οδηγία 93/85/ΕΟΚ του Συμβουλίου. 1 

Όροι διενέργειας τεχνικών παιγνίων στα δημόσια κέ¬ 
ντρα στην περιφέρεια τμήματος Ασφαλείας Καβά¬ 
λας. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 399882 (1) 

Μέτρα για την καταπολέμηση του παθογόνου βακτηρίου 
των γεωμήλων ΟΙΑνίΒΑΕΤΕΒ ΜΙΟΗΙΟΑΝΕΝδΙδ δρρ. 
δΕΡΕϋΟΝΙΟΙΙδ (δΡΙΕΟΚΕΒΜΑΝ και ΚΟΤΤΗΟΡΤ) ϋΑ- 
νΐδ ΕΤΑΙ, σε συμμόρφωση προς την Οδηγία 93/85/ 
ΕΟΚ του Συμβουλίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 4 του Ν. 2147/52 «Περί προλήψεως και 
καταστολής των ασθενειών και εχθρών των φυτών και 
περί οργανώσεως της Φυτοπαθολογικής Υπηρεσίας» 
(ΦΕΚ 155/ΤΑ/ 5.6.1952). 

β) των άρθρων 1 και 2 του Π.Δ. 411/80 «Περί ορισμού 
ασθενειών και εχθρών τινων των φυτών ως υποχρεωτικώς 
καταπολεμητέων» (Α' 112/80) όπως συμπληρώθηκε με το 
Π.Δ. 946/1981 (Α’ 236). 

γ) Του άρθρου 1 παρ. 1 και 3 του Ν. 1338/83 «Εφαρ¬ 
μογή του Κοινοτικού δικαίου» (Α’ 34) όπως τροποποιή¬ 
θηκε από το άρθρο 6 του Ν. 1440/84 «Συμμετοχή της Ελ¬ 
λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Κοινότητα Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (Α'/70) και 
το άρθρο 65 του Ν. 1892/90. 

δ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137) όπως το άρθρο αυτό προ¬ 
στέθηκε με το άρθρο 27 του Ν. 2081 /1992 (Α’ 154) και το 
γεγονότος ότι από τις διατάξεις της παρούσας απόφασης 


προκαλείται δαπάνη σε βάρος του νομικού προσώπου 
«Κεντρικό Ταμείο Γεωργίας, Κτηνοτροφίας και Δασών» 
(Κ.Τ.Γ.Κ. και Δ.) ύψους 13.000.000 δρχ. περίπου για το 
τρέχον οικονομικό έτος και προβλέπεται να αυξάνεται, για 
καθένα από τα επόμενα οικονομικά έτη τουλάχιστον 10% 
ετησίως και ότι για την ανωτέρω δαπάνη έχει εγγράφει πί¬ 
στωση στον προϋπολογισμό του νομικού προσώπου 
Κ.Τ.Γ.Κ. και Δ. ύψους 13.000.000 δραχμών με τα στοι¬ 
χεία φορέας 110 και Κ.Α. 2252 και 2271. 

2. Την 6033/15.7.1994 απόφαση του Πρωθυπουργού 
και του Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Φλώρο Κων αταντ [ νου „ 

(Β' 550), αποφασίζουμε: 

Αρθρο 1 

( Αρθρο 1 Οδηγία 93/85/ΕΟΚ) 

Ορίζουμε, σε συμμόρφωση προς την οδηγία 93/85/ 
ΕΟΚ του Συμβουλίου της 4ης Οκτωβρίου 1993 για την κα- 
ταπολέμηψη της Κορυνοβακτηρίωσης των γεωμήλων 
(Ε.Ε. Αριθ. Ι_ 259 της 18.10.93 σελ. 1), την εφαρμογή σ' 
ολόκληρη τη Χώρα των μέτρων που περιλαμβάνονται στα 
επόμενα άρθρα για τον εντοπισμό, προσδιορισμό, τρόπον 
εξάπλωσης, την πρόληψη της εμφάνισης της μετάδοσης 
και την καταπολέμηση του παθογόνου βακτηρίου των γε¬ 
ωμήλων ΟΙΑνίΒΑΟΤΕΒ ΜΙΟΗΙΟΑΝΕΝδΙδ δρρ. δΕΡΕϋΟ- 
ΝΙΟυδ (δΡΙΕΟΚΕΒΜΑΝ και ΚΟΤΤΗΟΡΤ) ϋΑνίδ ΕΤΑΙ., 
που έχει κηρυχθεί υποχρεωτικά ως καταπολεμητέος 
εχθρός των φυτών με το Π.Δ. 946/1981 (Α 236) με σκοπό 
την εκκρίζωσή του. 

Αρθρο 2 

(Άρθρο 2 Οδηγία 93/85/ΕΟΚ) 

1. Η Υπηρεσία φυτοπροστασίας πραγματοποιεί συστη¬ 
ματικές επίσημες εξετάσεις κονδύλων και εφόσον χρειά¬ 
ζεται, φυτών πατάτας (δΟΕΑΝΙΙΜ ΤυϋΕΒΟδυΜ Ι_.) στους 
τόπους παραγωγή ή τις αποθήκες, προκειμένου να διαπι¬ 
στώσει την απουσία του οργανισμού από αυτά. 

Για τη διενέργεια των εν λόγω εξετάσεων, στην περί¬ 
πτωση κονδύλων, λαμβάνονται δείγματα πατατόσπορου 
και άλλων πατατών κατά προτίμηση από αποθηκευμένες 
παρτίδες, και υποβάλλονται σε επίσημη ή υπό επίσημη 
εποπτεία εργαστηριακή ανάλυση με την επίσημη μέθοδο 
της Ε.Ε. για την ανίχνευση και διάγνωση του οργανισμού. 
Επιπλέον, μπορεί να διεξάγεται κατά περίπτωση, επίσημη 

ή υπό επίσημη εποπτεία μακροσκοπική εξέταση κομμέ¬ 
νων κονδύλων, από άλλα δείγματα. 

Στην περίπτωση φυτών, οι εξετάσεις αυτές διενεργού- 
νται με τις κατάλληλες μεθόδους, τα δε δείγματα υποβάλ¬ 
λονται σε κατάλληλη επίσημη ή υπό επίσημη εποπτεία 
ανάλυση. 

Ο αριθμός, η προέλευση, η κατανομή και ο χρόνος λή¬ 
ψης των δειγμάτων καθορίζεται με απόφαση των αρμο¬ 
δίων φορέων κατά την έννοια του Π.Δ. 292/1990 (Α' 117), 
βάσει ορθών επιστημονικών και στατιστικών αρχών και της 
βιολογίας του οργανισμού, και λαμβανομένου υπόψη του 
συγκεκριμένου συστήματος παραγωγής, πατάτατας στη 
χώρα μας. Οι σχετικές λεπτομέρειες διαβιβάζονται ετη- 
σίως στα άλλα κράτη μέλη και στην Επιτροπή, προκειμέ- 
νου να εξασφαλίζεται συγκρίσιμο επίπεδο ασφάλειας με¬ 
ταξύ των κρατών μελών όσον αφορά την επιβεβαίωση της 
απουσίας του οργανισμού. 

2. Τα αποτελέσματα των επίσημων εξετάσεων που προ- 
βλέπονται στην παράγραφο 1 κοινοποιούνται τουλάχιστον 
μία φορά το χρόνο στα άλλα κράτη μέλη και στην Επι¬ 
τροπή. Οι λεπτομέρειες της κοινοποίησης αυτής είναι 
εμπιστευτικές. Μπορούν να υποβάλλονται στην Επιτροπή 
με τη διαδικασία του άρθρου 16α της οδηγίας 77/93/ 
ΕΟΚ. 

Αρθρο 3 

(Άρθρο 3 Οδηγία 93/85/ΕΟΚ) 

Κάθε πιθανολογούμενη εμφάνιση ή διαπιστωμένη πα¬ 
ρουσία του οργανισμού, σε φυτά ή κονδύλους πατάτας, ή 
στους κονδύλους που έχουν συγκομισθεί, αποθηκευθεί ή 
τεθεί σε εμπορία στη Χώρα, γνωστοποιείται στην επίσημη 
υπηρεσία Προστασίας Φυτών από τις Περιφερειακές Υπη¬ 
ρεσίες. 

Άρθρο 4 

(Άρθρο 4 Οδηγία 93/85/ΕΟΚ) 

1. Σε περιπτώσεις πιθανολογούμενης εμφάνισης της 
ασθένειας, οι αρμόδιοι επίσημοι φορείς στους οποίους 
έχουν αναφερθεί τα κρούσματα αυτά, εξασφαλίζουν τη 
διεξαγωγή επίσημης ή υπό επίσημη εποπτεί εργαστηρια¬ 
κής ανάλυσης, με την επίσημη μέθοδο της Ε.Ε. και σύμ¬ 
φωνα με τους όρους του παραρτήματος II σημείο 1, προ- 
κειμένου να επιβεβαιωθεί ή να διαψευσθεί η πιθανολο¬ 
γούμενη εμφάνιση. Στην πρώτη περίπτωση, εφαρμόζο¬ 
νται οι απαιτήσεις του παραρτήματος II σημείο 2. 

2. Μέχρις ότου επιβεβαιωθεί ή διαψευσθεί η πιθανολο¬ 
γούμενη εμφάνιση της ασθένειας σύμφωνα με την πα- 
ράγρ. 1, στις περιπτώσεις πιθανολογούμενης εμφάνισης 
κατά τις οποίες, είτε 

ι) παρατηρήθηκαν ύποπτα μακροσκοπικά διαγνωστικά 
συμπτώματα της ασθένειας, είτε 

ιι) ελήφθη θετικό αποτέλεσμα από δοκιμή ανοσοφθορι- 
σμού ,όπως ορίζεται στην επίσημη μέθοδο της Ε.Ε. ή από 
άλλη κατάλληλη δοκιμή, η αρμόδια υπηρεσία του Υπουρ¬ 
γείου Γ εωργίας. 

α) απαγορεύει τη διακίνηση όλων των παρτίδων ή απο¬ 
στολών από τις οποίες έχουν ληφθεί τα δείγματα, εκτός 
εάν διακινούνται υπό τον έλεγχό τους και με την προϋπό¬ 
θεση ότι έχει διαπιστωθεί ότι δεν ενέχουν εμφανή κίνδυνο 
μετάδοσης του οργανισμού. 

β) λαμβάνει μέτρα για την εξακρίβωση της προέλευσης 
της πιθανολογούμενης εμφάνισης. 


γ) λαμβάνει κατάλληλα πρόσθετα προληπτικά μέτρα, 
βάσει του επιπέδου του εκτιμώμενου κινδύνου, για την 
πρόληψη της μετάδοσης του οργανισμού. Τα μέτρα αυτά 
μπορούν να περιλαμβάνουν τον επίσημο έλεγχο της διακί¬ 
νησης όλων των άλλων κονδύλων ή φυτών εντός ή εκτός 
του χώρου που έχει σχέση με την πιθανολογούμενη εμφά¬ 
νιση. 

Άρθρο 5 

(Άρθρο 5 Οδηγία 93/85/ΕΟΚ) 

1. Εάν από την επίσημη ή υπό επίσημη εποπτεία εργα¬ 
στηριακή ανάλυση με τη χρησιμοποίηση της επίσημης με¬ 
θόδου της Ε.Ε. επιβεβαιωθεί η παρουσία του οργανισμού 
σε δείγμα κονδύλων φυτών, ή μερών φυτών, αφού λη- 
φθούν υπόψη οι ορθές επιστημονικές αρχές, η βιολογία 
του οργανισμού και το συγκεκριμένο σύστημα παραγω¬ 
γής, εμπορίας και μεταποίησης: 

α) χαρακτηρίζονται ως μολυσμένοι οι κόνδυλοι ή τα 
φυτά, οι αποστολές ή/ και οι παρτίδες και τα μηχανήματα, 
τα οχήματα, τα ΟΟΝΤΑΙΝΕΒ3, οι αποθήκες ή τα τμήματα 
αυτών και κάθε άλλο αντικείμενο, συμπεριλαμβανομένων 
των υλικών συσκευασίας, από τα οποία έχει ληφθεί το 
δείγμα, και κατά περίπτωση, το ή τα σημεία παραγωγής 
και ο ή οι αγροί από τους οποίους συγκομίστηκαν οι κόν¬ 
δυλοι ή τα φυτά. 

β) προσδιορίζονται λαμβάνοντας υπόψη διατάξεις 
του παραρτήματος III σημείο 1 έκταση της πιθανής μόλυν¬ 
σης δι’ επαφής πριν ή μετά τη συγκομιδή ή μέσω σχέσης 
της διαδικασίας παραγωγής με τη συγκεκριμένη μό¬ 
λυνση. 

γ) οριοθετείται μία ζώνη βάσει του χαρακτηρισμού μο- 
λυσμένων αντικειμένων που αναφέρονται στο στοιχείο α) 
του προσδιορισμού της έκτασης της πιθανής μετάδοσης 
του οργανισμού, λαμβάνοντας υπόψη τις διατάξεις του 
σημείου 2 του παραρτήματος III. 

2. Κοινοποιείται αμέσως, σύμφωνα με τις διατάξεις του 
παραρτήματος III σημείο 3, στα άλλα κράτη μέλη και στην 
Επιτροπή, κάθε μόλυνσης που προσδιορίζεται βάσει της 
παραγράφου 1 στοιχείο α), καθώς και οι λεπτομέρεις της 
οριοθετημένης ζώνης βάσει της παραγράφου 1 στοιείο γ). 

Οι λεπτομέρειες της κοινοποίησης αυτής είναι εμπι- 
στευτικές. Μπορούν να υποβάλλονται στην Επιτροπή με 
τη διαδικασία του άρθρου 16α της οδηγίας 77/93/ΕΟΚ. 

3. Βάσει της κοινοποίησης σύμφωνα με την παράγραφο 
2 και των κοι νοποιούμενων στοιχείων, τα άλλα κράτη μέλη 
που αναφέρονται στην κοινοποίηση, κατά περίπτωση, χα¬ 
ρακτηρίζουν τα μολυσμένα αντικείμενα, προσδιορίζουν 
την έκταση της πιθανής μόλυνσης και οριοθετούν μια 
ζώνη, σύμφωνα με την παράγραφο 1 στοιχεία α), β) και γ), 
αντίστοιχα. 

Άρθρο 6 

(Άρθρο 6 Οδηγίας 93/85/ΕΟΚ) 

Εάν οι κόνδυλοι ή τα φυτά έχουν χαρακτηρισθεί ως μο¬ 
λυσμένα βάσει του άρθρου 5 παράγραφος 1 στοιχείο α), η 
ανάλυση, σύμφωνα με το άρθρο 4 παράγραφος 1, διενερ- 
γείται σε αποθέματα πατάτας που έχουν κλωνική σχέση 
με τα μολυσμένα. Η ανάλυση πραγματοποιείται για όσους 
κόνδυλους ή φυτά απαιτείται προκειμένου να προσδιορι- 
σθεί η πιθανή πηγή της μόλυνσης και η έκταση της πιθα¬ 
νής μόλυνσης, κατά προτίμηση σε τάξη μεγέθους κινδύ¬ 
νου. 

Βάσει της ανάλυσης, κατά περίπτωση, χαρακτηρίζονται 
ως μολυσμένα και άλλα αντικείμενα, προσδιορίζεται η 
έκταση της πιθανής μόλυνσης και οριοθετείται ζώνη, βά¬ 
σει του άρθρου 5 παράγραφος 1 στοι χεία α), β) και γ), 
αντίστοιχα. 

Αρθρο 7 

(Άρθρο 7 Οδηγίας 93/85/ΕΟΚ) 

1. Απαγορεύεται η καλλιέργεια των κονδύλων ή φυτών 
που έχουν χαρακτηρισθεί ως μολυσμένα βάσει του άρ¬ 
θρου 5 παράγραφος 1 στοιχείο 

α) και οι κόνδυλοι ή τα φυτά αυτά πρέπει: 

- να καταστρέφονται ή 

- να διατίθενται με άλλο τρόπο, μέσω επισήμως επο¬ 
πτευόμενων μέτρων, σύμφωνα με τις διατάξεις του πα¬ 
ραρτήματος IV σημείο 1, εφόσον έχει διαπιστωθεί ότι δεν 
υπάρχει εμφανής κίνδυνος μετά δόσης του οργανισμού. 

2. Απαγορεύεται η καλλιέργεια των κονδύλων ή φυτών 
που έχουν χαρακτηριστεί ως πιθανώς μολυσμένα βάσει 
του άρθρου 5 παράγραφος 1 στοιχείο β) και οι κόνδυλοι ή 
τα φυτά αυτά πρέπει, με την επιφύλαξη του αποτελέσμα¬ 
τος των αναλύσεων που αναφέρονται στο άρθρο 6 για τα 
αποθέματα που έχουν κλωνική σχέση μεταξύ τους, υπό 
τον έλεγχο των αρμόδιων Υηηρεσιών να χρησιμοποιούνται 
ή να δια τίθενται όπως ορίζεται στο παράρτημα IV σημείο 
2, κατά τρόπον ώστε να διασφαλίζεται ότι δεν υπάρχει εμ¬ 
φανής κίνδυνος μετάδοσης του οργανισμού. 

3. Τα μηχανήματα, τα οχήματα, τα 00ΝΤΑΙΝΕΒ3 οι 
αποθήκες ή τα τμήμα τα αυτών, και κάθε άλλο αντικεί¬ 
μενο, συμπεριλαμβανομένων των υλικών συσκευασίας, 
που έχουν χαρακτηρισθεί μολυσμένα βάσει του άρθρου 5 
παράγραφος 1 στοιχείο α) ή που έχουν χαρακτηρισθεί ως 
πιθανώς μολυσμένα βάσει του άρθρου 5 παράγραφος 1 
στοιχείο β) καταστρέφονται ή καθαρίζονται και απολυμαί- 
νονται με κατάλληλες μεθόδους όπως ορίζεται στο πα¬ 
ράρτημα IV σημείο 3. Μετά την απολύμανση, τα αντικεί¬ 
μενα αυτά παύουν να θεωρούνται μολυσμένα. 

4. Με την επιφύλαξη των μέτρων που εφαρμόζονται 
σύμφωνα με τις πα ραγράφους 1, 2 και 3, του παρόντος 
άρθρου για τη ζώνη που οριοθετείται βάσει του άρθρου 5 
παράγραφος 1 στοιχείο γ), εφαρμόζονται ορισμένα μέτρα, 
όπως καθορίζεται στο παράρτημα IV σημείο 4. 

Άρθρο 8 

(Άρθρο 8 Οδηγίας 93/85/ΕΟΚ) 

Ο πατατόσπορος πρέπει να πληροί τις απαιτήσεις του 
Π.Δ. 292/1990 (Α' 117) και να προέρχεται απευθείας από 
υλικό το οποίο παράγεται στο πλαίσιο επισήμως εγκεκρι¬ 
μένου προγράμματος και το οποίο έχει κριθεί απαλλαγ¬ 
μένο από τον οργανισμό μετά από επίσημη ή υπό επίσημη 
εποπτεία ανάλυση με την επίσημη μέθοδο της Ε.Ε. 

Η αναφερόμενη ανάλυση πραγματοποιείται: 

- στις περιπτώσεις που η μόλυνση επηρεάζει την παρα¬ 
γωγή πατατόσπορου, στα φυτά της αρχικής κλωνικής επι¬ 
λογής, 

- στις άλλες περιπτώσεις, είτε στα φυτά της αρχικής 
κλωνικής επιλογής είτε σε αντιπροσωπευτικά δείγματα 
του βασικού πατατόσπορου ή προγενέστερων αναπαρα¬ 
γωγών. 


Άρθρο 9 

(Άρθρο 9 Οδηγίας 93/85/ΕΟΚ) 

Απαγορεύεται η κατοχή και η διακίνηση του οργανισμού 
στη χώρα από κάθε φυσικό ή νομικό πρόσωπο. 

Άρθρο 10 

(Άρθρο 10 Οδηγίας 93/85/ΕΟΚ) 

Με την επιφύλαξη των διατάξεων του Π.Δ. 292/1190 
(Α’ 117), επιτρέπονται παρεκκλίσεις από τα μέτρα που 
αναφέρονται στα άρθρα 6, 7 και 9 της παρούσας απόφα¬ 
σης για πειραματικούς ή επιστημονικούς σκοπούς καθώς 
και για εργασίες ποικιλιακής επιλογής, εφόσον οι παρεκ¬ 
κλίσεις αυτές δεν επηρεάζουν την καταπολέμηση του ορ¬ 
γανισμού και δεν δημιουργούν κίνδυνο μετάδοσής του. 

Άρθρο 11 

(Άρθρο 11 Οδηγίας 93/85/ΕΟΚ) 

Λαμβάνονται εάν απαιτείται πρόσθετα ή αυστηρότερα 
μέτρα για την καταπολέμηση του οργανισμού ή για την 
πρόληψη της μετάδοσής του, υπό την προϋπόθεση ότι τα 
μέτρα αυτά δεν αντιβαίνουν προς τις διατάξεις του Π.Δ. 
292/1990 (Α’117). 

Στα πρόσθετα μέτρα που αναφέρονται στο πρώτο εδά¬ 
φιο μπορεί να περιλαμβάνεται η υποχρέωση φύτευσης μό¬ 
νον επισήμως πιστοποιημένου πατατόσπορου ή πατατό¬ 
σπορου που έχει ελεγχθεί επισήμως και πληροί τις απαι- 
τούμενες φυτοϋγειονομικές προδιαγραφές. Η χρήση επι- 
σήμως ελεγμένου πατατόσπουρου επιτρέπεται ιδίως στην 
περίπτωση που οι γεωργοί μπορούν να χρησιμοποιούν, 
στην εκμετάλλευσή τους, πατατόσπορο που προέρχεται 
από τη συγκομιδή τους ή σε άλλες περιπτώσεις κατά τις 
οποίες φυτεύεται πατατόσπορος ο οποίος παράγεται από 
τον ίδιο τον καλλιεργητή. 

Άρθρο 12 
Παραρτήματα 

Κατωτέρω παρατίθενται τα παραρτήματα I, II, III και IV 
που αποτελούν αναπόσπαστο μέρος της παρούσας από¬ 
φασης και έχουν ως εξής: 

ΠΑΡΑΡΤΗΜΑΙ 

Μέθοδος ανίχνευσης και διάγνωσης του βακτηρίου της 
κορυνοβακτηριώσεως των γεωμήλων ΟΙενίόεοίβΓ πιίοά^ε- 
πβπδίδ (3ΜΙΤΗ) ϋΑνΐ3 ΕΤ Α1_ 33Ρ 3βρβάοηίουδ. 

(Μόνο η επίσημη κοινοτική μέθοδος προσδιορισμού του 
παθογόνου είναι αποδεκτή). 

ΠΑΡΑΡΤΗΜΑ II 

1. Για κάθε πιθανολογούμενη εμφάνιση για την οποία 
υπάρχει θετική αντίδραση στη δοκιμή ανοσοφθορισμού 
σύμφωνα με τη μέθοδο που ορίζεται στο παράρτημα I και 
για την οποία αναμένεται επιβεβαίωση η διάψευση με την 
εν λογω μέθοδο, παρακρατούνται και φυλάσσονται κατάλ¬ 
ληλα : 

- όλοι οι κόνδυλοι ή τα φυτά της δειγματοληψίας, όταν 
είναι εφικτό και 

- κάθε εναπομένον εκχύλισμα και αντικειμενοφόρος 
ανοσοφθορισμού, μέχρι του πέρατος της εν λόγω μεθό¬ 
δου. 

2. Σε περίπτωση επιβεβαίωσης της παρουσίας του ορ¬ 
γανισμού, παρακρατείται και φυλάσσεται καταλλήλως: 

- τα υλικό που αναφέρεται στην παράγραφο 1 

- ένα δείγμα του μολυσμένου υλικού μελιτζάνας το 
οποίο έχει εμβολιαστεί με εκχύλισμα κονδύλου ή φυτού, 
και 

- η απομονωμένη καλλιέργεαα του οργανισμού, 

για τουλάχιστον ένα μήνα μετά τη διαδικασία κοινοποίη¬ 
σης βάσει του άρθρου 5 παράγραφος 2. 

ΠΑΡΑΡΤΗΜΑ III 

1. Τα στοιχεία που πρέπει να λαμβάνονται υπόψη για 
τον προσδιορισμό της έκτασης της πιθανής μόλυνσης βά¬ 
σει του άρθρου 5 παράγραφος 1 στοιχείο β), περιλαμβά¬ 
νουν : 

- τους κονδύλους ή τα φυτά που παράγονται σε περιοχή 
παραγωγής χαρακτηρισμένη ως μολυσμένη βάσει του άρ¬ 
θρου 5 παράγραφος 1 στοιχείο α), 

- την περιοχή παραγωγής ή τους χώρους των οποίων 
μέρος της παραγωγής συνδέεται με τους κονδύλους ή τα 
φυτά, που έχουν χαρακτηρισθεί ως μολυσμένα βάσει του 
άρθρου 5 παράγραφος 1 στοιχείο α), συμπεριλαμβανομέ¬ 
νων εκείνων που χρησιμοποιούν τον ίδιο εξοπλισμό και 
εγκαταστάσεις παραγωγής απευθείας ή μέσω κοινού ανα- 
δόχου. 

- τους κονδύλους ή τα φυτά που παράγονται στην ή στις 
περιοχές που αναφέρονται στην προηγούμενη περί¬ 
πτωση, ή που υπήρχαν σ’ αυτούς τους χώρους ή περιοχές 
παραγωγής κατά την περίοδο κατά την οποία, οι κόνδυλοι 
ή τα φυτά που χαρακτηρίζονται ως μολυσμένα βάσει του 
άρθρου 5 παράγραφος 1 στοιχείο α) υπήρχαν στους χώ¬ 
ρους ή περιοχές παραγωγής που αναφέρονται στην πρώτη 
περίπτωση. 

- τις κεντρικές αποθήκες που διακινούν πατάτες προέ¬ 
λευσης των ανωτέρω περιοχών παραγωγής. 

- κάθε μηχάνημα, όχημα, σκάφος, αποθήκη ή μονάδα 
αυτών και κάθε άλλο αντικείμενο, συμπεριλαμβανομένων 
των υλικών συσκευασίας, που ενδέχεται να έχουν έλθει σε 
επαφή με κονδύλους ή φυτά χαρακτηρισμένα ως μολυ¬ 
σμένα βάσει του άρθρου 5 παράγραοος 1 στοιχείο α), κατά 
τους τελευταίους δώδεκα μήνες ή όποτε κρίνεται σκό¬ 
πιμο. 

- κάθε κόνδυλο ή φυτό που έχει αποθηκευθεί ή ήλθε σε 
επαφή, με οποιαδήποτε κατασκευή ή αντικείμενο που 
απαριθμείται στην προηγούμενη περίπτωση, πριν από τον 
καθαρισμό ή την απολύμανση αυτών των κατασκευών και 
αντικειμένων και 

- βάσει των αποτελεσμάτων των αναλύσεων που διε- 
νεργούνται σύμφωνα με το άρθρο 6, κονδύλους ή φυτά 
της ίδιας κλωνικής προέλευσης με τους κονδύλους ή τα 
φυτά που χαρακτηρίζονται ως μολυσμένα βάσει του άρ¬ 
θρου 5 παράγραφος 1 στοιχείο α), για τα αποία κρίνεται, 
βάσει αναλύσεων, ότι είναι πιθανώς μολυσμένα. 

2. Τα στοιχεία που πρέπει να λαμβάνονται υπόψη για 
τον προσδιορισμό της πιθανολογούμενης μετάδοσης που 
αναφέρεται στο άρθρο 5 παράγραφος 1 στοιχείο γ) περι¬ 
λαμβάνουν: 

- τη γειτονίαση άλλων χώρων ή εγκαταστάσεων παρα¬ 
γωγής όπου καλλιεργούνται πατάτες η άλλα φυτά ξενι¬ 
στές, 

- τη διάδοση του συγκεκριμένου αποθέματος πατατό- 
σπορου 

3. Οι λεπτομέρειες της κοινοποίησης που αναφέρεται 
στο άρθρο 5 παράγραφος 2 πρώτο εδάφιο περιλαμβά¬ 


νουν: 

- γιά κάθε αποστολή ή παρτίδα πατάτας που έχουν χα- 
ρακτηρισθεί ως μολυσμένα, κατά περίπτωση, τα πιστοποι¬ 
ητικά φυτοϋγείας, το διαβατήριο ή τον αριθμό μητρώου 
σύμφωνα με τις κείμενες διατάξεις της φυτοϋγειονομικής 
νομοθεσίας. 

- την ονομασία της ποικιλίας για τα αποθέματα πατατό- 
σπορου και, όπου είναι δυνατό, για όλες τις άλλες περι¬ 
πτώσεις, 

- περιγραφή των στοιχείων της προσδιορισθείσας μό¬ 
λυνσης και της οριοθέτησης της ζώνης. 

- την ύπαρξη εκχυλίσματος, έτοιμων αντικειμενοφόρων 
ανοσοφθορισμού, μολυσμένων φυτών μελιτζάνας και μιας 
απομονωμένης καλλιέργειας του οργανισμού από την 
ανάλυση με την οποία επιβεβαιώθηκε η παρουσία του ορ¬ 
γανισμού. 

ΠΑΡΑΡΤΗΜΑΑΐν 

1. Τα επισήμως εποπτευόμενα μέτρα που αναφέρονται 
στο άρθρο 7 παράγραφος 1 για τη διάθεση των κονδύλων 
ή φυτών που έχουν χαρακτηρισθεί ωςμολυσμένα βάσει 
του άρθρου 5 παράγραφος 1 στοιχείο α) είναι τα ακό¬ 
λουθα: 

- η χρήση για βιομηχανική μεταποίηση μέσω απευθείας 
και άμεσης παράδοσης σε μεταποιητική μονάδα με κατάλ¬ 
ληλες εγκαταστάσεις διάθεσης αποβλήτων για τις οποίες 
έχει διαπιστωθεί ότι δεν ενέχουν εμφανή κίνδυνο μετάδο¬ 
σης του οργανισμού και με σύστημα απολύμανσης των χώ¬ 
ρων αποθήκευσης και των αναχωρούντων οχημάτων, ή 

- άλλα μέτρα, με την προϋπόθεση ότι έχει διαπιστωθεί 
ότι δεν υπάρχει εμφανής κίνδυνος μετάδοσης του οργανι¬ 
σμού τα μέτρα αυτά πρέπει να κοινοποιούνται στην Επι¬ 
τροπή και στα άλλα κράτη μέλη. 

2. Η κατάλληλη χρήση ή διάθεση κονδύλων ή φυτών που 
έχουν χαρακτηριστεί ως πιθανώς μολυσμένα βάσει του 
άρθρου 5 παράγραφος 1 στοιχείο β) και αναφέρονται στο 
άρθρο 7 παράγραφος 2, υπό τον έλεγχο των αρμοδίων 
επίσημων φορέων των κρατών μελών, είναι ηακόλουθη : 

- χρήση ως πατάτες εμπορίου για την κατανάλωση, συ¬ 
σκευασμένες για άμεση παράδοση και χρήση χωρίς νέα 
συσκευασία, και που προορίζονται για τέτοιου είδους 
άμεση παράδοση και χρήση ή 

- χρήση ως πατάτες εμπορίου για βιομηχανική μεταποί¬ 
ηση, που προορίζονται για απευθείας και άμεση παρά¬ 
δοση σε μεταποιητική μονάδα με κατάλληλες εγκαταστά¬ 
σεις διάθεσης αποβλήτων και απολύμανσης, ή 

- άλλη χρήση ή διάθεση, με την προϋπόθεση ότι έχει 
διαπιστωθεί ότι δεν υπάρχει εμφανής κίνδυνος μετάδο¬ 
σης του οργανισμού. 

3. Οι κατάλληλες μέθοδοι καθαρισμού και απολύμαν¬ 
σης των αντικειμένων που αναφέρονται στο άρθρο 7 πα¬ 
ράγραφος 3 είναι αυτές για τις οποίες έχει διαπιστωθεί ότι 
δεν ενέχουν εμφανή κίνδυνο μετάδοσης του οργανισμού 
και εφαρμόζονται υπό την εποπτεία των αρμοδίων επίση¬ 
μων φορέων των κρατών μελών. 

4. Η σειρά μέτρων που εφαρμόζονται στη ζώνη που 
οριοθετείται βάσει του άρθρου 5 παράγραφος 1 στοιχείο 
γ) και αναφέρεται στο άρθρο 7 παράγραφος 4 περιλαμβά¬ 
νει : 

4.1. Σε περιοχές παραγωγής που χαρακτηρίζονται ως 
μολυσμένες βάσει του άρθρου 5 παράγραφος 1 στοιχείο 
α), 

α) σε αγρό που χαρακτηρίζεται ως μολυσμένος βάσει 
του άρθρου 5 παράγραφος 1 στοιχείο α), είτε 

ι) - κατά τη διάρκεια τουλάχιστον τριών καλλιεργητικών 
ετών μετά το έτος της προσδιορισθείσας μόλυνσης, 

- λαμβάνονται μέτρα για την εξάλειψη των αυτοφυών 
φυτών πατάτας και άλλων αυτοφυών φυτών που είναι ξενι¬ 
στές του οργανισμού και 

- δεν φυτεύονται κόνδυλοι, φυτά ή πραγματικοί σπόροι, 
ή άλλα αυτοφυή φυτά που είναι ξενιστές του οργανισμού, 
ή φυτά τα οποία ενέχουν εμφανή κίνδυνο επιβίωσης ή με¬ 
τάδοσης του οργανισμού, μέχρις ότου ο αγρός κριθεί 
απαλλαγμένος από αυτοφυή φυτά πατάτας για δύο τουλά¬ 
χιστον συναπτά καλλιεργητικά έτη, 

- κατά την πρώτη καλλιεργητική περίοδο πατάτας μετά 
την περίοδο που καθορίζεται στην προηγούμενη περί¬ 
πτωση, φυτεύεται επισήμως πιστοποιημένος πατατόσπο- 
ρος για παραγωγή πατάτας εμπορίου μόνον και πραγματο¬ 
ποιείται επίσημη εξέταση, όπως καθορίζεται στο άρθρο 2 
πα ράγραφος 1, 

- κατά την πρώτη καλλιεργητική περίοδο πατάτας μετά 
την περίοδο που καθορίζεται στην προηγούμενη περί¬ 
πτωση και σύμφωνα με ένα κατάλληλο σύστημα αμειψι¬ 
σποράς, φυτεύεται επισήμως πιστοποιημένος πατατό- 
σπορος για παραγωγή είτε πατατόσπορου είτε πατάτας 
εμπορίου και πραγματοποιείται επίσημη εξέταση όπως 
καθορίζεται στο άρθρο 2 παράγραφος 1. ή 

ιι) - κατά τα τέσσερα καλλιεργητικά έτη μετά την πε¬ 
ρίοδο της προσδιορισθείσας μόλυνσης, 

- λαμβάνονται μέτρα για την εξάλειψη των αυτοφυών φυ¬ 
τών πατάτας και άλλων αυτοφυών φυτών που είναι ξενι¬ 
στές του οργανισμού και ο αγρός διατηρείται είτε χέρσος 
είτε ως μόνιμος βοσκότοπος στον οποίο η βλάστηση κό¬ 
βεται συχνά και χαμηλά ή ο οποίος χρησιμοποιείται για 
εντατική βόσκηση. 

- κατά την πρώτη καλλιεργητική περίοδο πατάτας μετά 
την περίοδο που καθορίζεται στην προηγούμενη περί¬ 
πτωση, φυτεύεται επισήμως πιστοποιημένος πατατόσπο- 
ρος για παραγωγή είτε πατατόσπορου είτε πατάτας εμπο¬ 
ρίου και πραγματοποιείται επίσημη εξέταση, όπως καθο¬ 
ρίζεται στο άρθρα 2 παρά γραφος 1. 

β) σε άλλους αγρούς, 

- κατά το καλλιεργητικό έτος μετά την προσδιορισθείσα 
μόλυνση 

- είτε δενφυτεύονται κόνδυλοι, φυτά ή πραγματικοί 
σπόροι πατάτας ή άλλα αυτοφυή φυτά που είναι ξενιστές 
του οργανισμού και, κατά περίπτωση, λαμβάνονται μέτρα 
για την εξάλειψη των αυτοφυών φυτών πατάτας, είτε 

- φυτεύεται επισήμως πιστοποιημένος πατατόσπορος 
αποκλειστακά για παραγωγή πατάτας εμπορίου, εφόσον 
οι αρμόδιοι επίσημοι φορείς κρίνουν ότι έχει εξαλειφθεί ο 
κίνδυνος μετάδοσης του οργανισμού από αυτοφυή φυτά 
πατάτας ή άλλα αυτοφυή φυτά που είναι ξενιστές του ορ¬ 
γανισμού, 

- τουλάχιστον για τα δύο πρώτα καλλιεργητικά έτη μετά 
το καθοριζόμενο στην προηγούμενη περίπτωση, φυτεύε¬ 
ται μόνον επισήμως πιστοποιημένος πατατόσπορος, για 
παραγωγή είτε πατατόσπορου είτε πατάτας εμπορίου, 

- για κάθε καλλιεργητικό έτος που αναφέρεται στις 
προηγούμενες περιπτώσεις, λαμβάνονται μέτρα για την 
εξάλειψη των αυτοφυών φυτών πατάτας και των αυτο¬ 
φυών φυτών που είναι ξενιστές του οργανισμού και πραγ¬ 
ματοποιείται επίσημη εξέταση όπως καθορίζεται στο άρ¬ 


θρο 2 παράγραφος 1, 

- όταν φυτεύεται επισήμως πιστοποιημένος πατατό¬ 
σπορος για την παραγωγή πατάτας εμπορίου κατά το καλ¬ 
λιεργητικό έτος που ακολουθεί την καθορισθείσα μό¬ 
λυνση, τα καλλιεργούμενα φυτά επιθεωρούνται την κά 
τάλληλη στιγμή, τα δε τυχόν αυτοφυή φυτά πατάτας υπο¬ 
βάλλονται σε ανάλυση για την ανίχνευση του οργανισμού. 

γ) αμέσως μετά το χαρακτηρισμό μολυσμένων αντικει¬ 
μένων σύμφωνα μετο άρθρο 5 παράγραφος 1 στοιχείο α) 
και για κάθε επόμενο καλλιεργητικό έτος μέχρι και την 
πρώτη επιτρεπόμενη καλλιεργητική περίοδο πατάτας 
στον ή τους αγρούς που έχουν χαρακτηρισθεί μολυσμένοι, 
όπως περιγράφεται στην παράγραφο α) καθαρίζονται και 
απολυμαίνονται κατάλληλα όλα τα μηχανήματα και οι απο¬ 
θηκευτικοί χώροι στον χώρο παραγωγής, που έχουν σχέση 
με την παραγωγή της πατάτας, με τις κατάλληλες μεθό¬ 
δους, όπως ορίζεται στο σημείο 3. 

δ) στα συστήματα παραγωγής όπου είναι δυνατή η πλή¬ 
ρης αντικατάσταση του υποστρώματος βλάστησης, 

- δεν φυτεύονται κόνδυλοι, φυτά ή πραγματικοί σπόροι 
παρά μόνον εάν στη μονάδα παραγωγής εφαρμόζονται 
επισήμως εποπτευόμενα μέτρα για την εξάλειψη του ορ¬ 
γανισμού και την απομάκρυνση όλων των πατατών ή άλλου 
υλικού σολανώδους, συμπεριλαμβανομένης, τουλάχιστον, 
μιας πλήρους αντικατάστασης του υποστρώματος βλά¬ 
στησης και του καθαρισμού και της απολύμανσης της μο¬ 
νάδας παραγωγής και όλου του εξοπλισμού, και στη συνέ¬ 
χεια έχει χορηγηθεί άδεια για παραγωγή πατάτας από τους 
αρμόδιους επίσημους φορείς και 

- η παραγωγή πατάτας γίνεται από επισήμως πιστοποι¬ 
ημένο παπατόσπορο ή από μικροκονδύλους ή μικροκον- 
δύλους ή μικροφυτά που προέρχονται από ελεγχθείσες 
πηγές. 

4.2. Εντός της οριοθετημένης ζώνης, με την επιφολαξη 
των μέτρων που περιγράφονται στο σημείο 4. 1, τα κράτη 
μέλη: 

α) αμέσως, και για τρεις τουλάχιστον καλλιεργητικές 
περιόδους μετά την προσδιορισθείσα μόλυνση: 

- εξασφαλίζουν, μέσω των αρμόδιων επίσημων φορέων 
τους, την εποπτεία των χωρών που καλλιεργούν, αποθη¬ 
κεύουν ή διακινούν κονδύλους πατάτας, καθώς και των 
χώρων στους οποίους λειτουργούν, βάσει σύμβασης, μη¬ 
χανήματα για τις πατάτες, 

- απαιτούν, κατά περίπτωση, καθαρισμό και απολύ¬ 
μανση των μηχανημάτων και των αποθηκών των χώρων 
αυτών με τις κατάλληλες μεθόδους, όπως ορίζεται στο 
σημείο 3, 

- απαιτούν τη φύτευση αποκλειστικά πιστοποιημένου 
πατατόσπορου για όλες τις καλλιέργειες πατάτας της ζώ¬ 
νης αυτής, 

- απαιτούν τη χωριστή διακίνηση των αποθεμάτων συ- 
γκομισθέντος πατατόσπορου και πατάτας εμπορίου για 
όλες τις εγκαταστάσεις της ζώνης, 

- διενεργούν επίσημη εξέταση όπως περιγράφεται στο 
άρθρο 2 παράγραφος 1. 

β) καταρτίζουν, κατά περίπτωση, πρόγραμμα αντικατά¬ 
στασης όλων των αποθεμάτων πατατόσπορου σε εύθετο 
χρονικό διάστημα. 

Τα μέτρα που εφαρμόζονται βάσει του σημείου 4.2, 
μαζί με τους αριθμούς μητρώου των παραγωγών, των συ¬ 
νεταιριστικών αποθηκών και των κέντρων αποστολής 

εντός της οριοθετειμένης ζώνης, κοινοποιούνται ετησίως 
στα άλλα κράτη μέλη και την Επιτροπή. 

Οι λεπτομέρειες των μέτρων αυτών κοινοποιούνται στα 
άλλα κράτη μέλη και την Επιτροπή. 

Αρθρο 13 

(Άρθρο 13 Οδηγίας 93/85/ΕΟΚ) 

Έναρξη ισχύος, καταργούμενες διατάξεις 

Η παρούσα απόφαση αρχίζει να ισχύει από 16 Νοεμ¬ 
βρίου 1993 και από την έναρξη ισχύος της καταργείται η 
απόφαση 283189/1984 (Β' 542) 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Σεπτεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ ΦΛΩΡΟΣ ΚΩΝΣΤΑΝΤΙΝΟΥ 
-♦- 

Αριθ. (2) 

ΑΣΤΥΝΟΜΙΚΗ ΔΙΑΤΑΞΗ ΥΠ’ ΑΡΙΘ. 3Α 
Όροι διενέργειας τεχνικών παιγνίων στα δημόσια κέντρα 
στην περιφέρεια τμήματος Ασφαλείας Καβάλας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 13 του Β.Δ.29/1971 (Α- 
21) «Περί Κωδικοποιήσεως εις ενιαίο κείμενο των ισχυου- 
σών διατάξεων περί τυχηρών και μη παιγνίων». 

2. Τις διατάξεις του άρθρου 12, παρ. 3 και 4, του 
Ν.1481/1984 (Α'- 152) «Οργανισμός Υπουργείου Δημό¬ 
σιας Τάξης», όπως συμπληρώθηκε η παρ. 3 με το άρθρο 1 
παρ. 4 του Ν. 1590/1986 (Α'- 49). 

3. Τις διατάξεις του άρθρου 33 του Π.Δ.161 /1988 (Α - 
74) «Αναδιάρθρωση, σύσταση, οργάνωση και λειτουργία 
Περιφερειακών Υπηρεσιών της Ελληνικής Αστυνομίας». 

4. Τις διατάξεις των άρθρων 134 και 135 του Π.Δ. 141 / 
1 991 (Α'- 58) «Αρμοδιότητες οργάνων και υπηρεσιακές 
ενέργειες του προσωπικού του Υπουργείου Δημόσιας Τά¬ 
ξης και θέματα οργάνωσης Υπηρεσιών», όπως τροποποιή¬ 
θηκαν μεταγενέστερα. 

5. Τις διατάξεις του άρθρου 29Α του Ν.1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27 του Ν.2081 /1992 (Α -154). 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατκκού Προϋπολογι¬ 
σμού, καθορίζουμε: 

Άρθρο 1. 

Προϋποθέσεις χορήγησης αδειών - Συγκρότηση και 
έκταση αρμοδιότητος Επιτροπής. 

1. Η απαιτούμενη, σύμφωνα με τις διατάξεις του άρθρου 
5 του Β.Δ.29/1971, άδεια διενέργειας τεχνικών παιγνίων 
στο δημόσια κέντρα γενικά (ξενοδοχεία, καφενεία, αίθου¬ 
σες αναγνωρισμένων σωματείων πάσης φύσεως και 
οποιουσδήποτε χώρους προσιτούς στο κοινό) χορηγείται 
από τον διοικητή του Τμήματος Ασφαλείας Καβάλας για 
την πόλη και Επαρχία της Καβάλας και από τον διοικητή 
των οικείων Αστυνομικών Τμημάτων, για τη λοιπή περιφέ¬ 
ρεια μετά από γνωμοδότηση Τριμελούς Επιτροπής, που 


αποτελείται από έναν (1) αξιωματικό της Ελληνικής Αστυ¬ 
νομίας, ως Πρόεδρο, έναν (1) μηχανικό της αρμόδιας Υπη¬ 
ρεσίας της Πολεοδομίας και έναν (1) Επόπτη Δημόσιας 
Υγείας, ως μέλη, η οποία συγκροτείται με απόφαση του 
οικείου αστυνομικού διευθυντή. 

2. Η ανωτέρω Επιτροπή γνωματεύει για την καταλληλό¬ 
τητα της αίθουσας από απόψεως αερισμού, φωτισμού, 
θέρμανσης, δομικής και λοιπών όρων, που ανάγονται στην 
προστασία της υγείας των θαμώνων των κέντρων αυτών, 
καθώς και αν αυτά δύνανται να επιτηρούνται με ευχέρεια 
από την Αστυνομία. 

3. Η εν λόγω Επιτροπή είναι αρμόδια για την επιθεώ¬ 
ρηση αιθουσών, όπως σφαιριστηρίων, ξενοδοχείων, 
εντευκτηρίων συλλόγων, σωματείων κ.λ.π., οι οποίες δεν 
υποκεινται σε επιθεώρηση και εφοδιασμό με άδεια λει¬ 
τουργίας σύμφωνα με τις διατάξεις του Υγειονομικού Κα¬ 
νονισμού. 

4. Για τα καταστήματα που έχουν εφοδιασθεί με την 
άδεια της προηγούμενης παραγράφου δεν απαιτείται επι¬ 
θεώρηση από την ανωτέρω Επιτροπή, πλην όμως, εξετά¬ 
ζονται για το δυσεπιτήρητο από τον διοικητή της αρμόδιας 
Υπηρεσίας ή άλλον αξιωματικό που ορίζεται απ’ αυτόν. 

Άρθρο 2. 

Προσφυγή. 

Σε περίπτωση απόρριψης της αίτησης για χορήγηση 
άδειας διενέργειας τεχνικών παιγνίων, επιτρέπεται η 
άσκηση ενδικοφανούς προσφυγής εντός αποκλειστικής 
προθεσμίας δέκα πέντε (15) ημερών από της επιδόσεως 
της απορριπτικής απόφασης στον ενδιαφερόμενο, ενώ 
πιον του οικείου αστυνομκκού διευθυντή, ο οποίος απο- 
φαίνεται οριστικά, εντός δέκα πέντε (15) ημερών από την 
ημερομηνία κατάθεσής της, για τη χορήγηση ή μη της 
αδε'ιας. Η κατάθεση της προσφυγής γίνεται στην αστυνο- 
νομική αρχή που απέρριψε την αίτηση, η οποία την υπο¬ 
βάλλει αμέσως στην Αστυνομική Διεύθυνση. 

Άρθρο 3. 

Απαγόρευση διενέργειας παιγνίων - Εννοια δυσεπιτήρη- 
του. 

1. Απαγορεύεται η χορήγηση άδειας διενέργειας τεχνι¬ 
κών παιγνίων στο δημόσια κέντρα γενικά που κρίνονται ως 
αστυνομικώς δυσεπιτήρητα. 

2. Ως αστυνομικώς δυσεπιτήρητο θεωρείται το δημόσιο 
κέντρο, που βρίσκεται σε τέτοια θέση, ώστε ή απόσταση 
από την οποία γίνεται αντιληπτός ο αστυνομικός που το 
πλησιάζει, παρέχει τη δυνατότητα στο διευθυντή του ή 
στα μετέχοντα των παιγνίων άτομα να μεταβάλλουν τον 
τρόπο διεξαγωγής τους ή να αποκρύπτουν ευχερώς τα 
πειστήρια διενέργειας τυχηρών, ή- μικτών παιγνίων και 
ιδίως όταν: 

α. Το κέντρο ευρίσκεται σε ακραία ή εκτός των πόλεων 
και των χωρίων σημείο. 

β. Διαθέτει περισσότερες από μία αίθουσες. 

γ. Η κυρία είσοδος ή έξοδος δεν ευρίσκονται επί δημο¬ 
σίας οδού ή επί του πεζοδρομίου αυτής ή διαθέτει και 
άλλη είσοδο ή έξοδο που οδηγεί σε ιδιωτική κατοικία ή 
ακάλυπτους ιδιωτικούς χώρους, απ’ όπου είναι ευχερής η 
διαφυγή των παικτών. 

δ. Το δάπεδο της αίθουσας διεξαγωγής των παιγνίων 
βρίσκεται σε ύψος ή βάθος περισσότερο από ένα μέτρο 
από την επιφάνεια του πεζοδρομίου ή της δημοσίας οδού 

και 

ε. Όταν οι υαλοπίνακες (τζαμαρίες) επικαλύπτονται με 
αδιαφανές Χαρτί ή ύφασμα ή με άλλα αντικείμενα, με τα 
οποία πορεμποδίζεται η επιτήρηση της αίθουσας απέξω. 

Αρθρο 4. 

Γενικές υποχρεώσεις. 

1. Η διενέργεια τεχνικών παιγνίων επιτρέπεται μόνο 
στις κύριες αίθουσες του καφενείου ή του κέντρου που 
ιδρύεται για το σκοπό αυτό. Απαγορεύεται η διενέργεια 
τεχνικών παιγνίων σε ιδιαίτερα διαμερίσματα ή χώρους 
των ανωτέρω καφενείων ή κέντρων. 

2. Στα ξενοδοχεία επιτρέπεται η διενέργεια τεχνικών 
παιγνίων μέοα σε μια από τις κύριες αίθουσες, που δεν 
επικοινωνεί αμέσως με δωμάτιο ύπνου, προκειμένου δε 
για τα υπαίθρια (καλυμμένα ή ακάλυπτα) ΛΟΥΝΑ ΠΑΡΚ η 
διενέργεια τεχνικών παιγνίων επιτρέπεται μόνο σε ιδιαί¬ 
τερο εντός αυτών περιφραγμένο ή κατ’ άλλον τρόπο χωρι¬ 
σμένο χώρο, ώστε να παρεμποδίζεται η παρουσία ή συμ¬ 
μετοχή στα παίγνια ανηλίκων κάτω των 17 ετών. 

3. Οι διευθυντές των κέντρων ή οι υποδεικνυόμενοι ως 
υπεύθυνοι αυτών υποχρεούνται να αναρτούν σε εμφανές 
μέρος της αίθουσας διενέρνειας τεχνικών παιγνίων πινα¬ 
κίδα ευανάγνωστη με την ένδειξη «ΑΠΑΓΟΡΕΥΕΤΑΙ Η 
ΠΑΡΟΥΣΙΑ ή ΣΥΜΜΕΤΟΧΗ ΑΝΗΛΙΚΩΝ ΠΟΥ ΔΕΝ ΣΥ¬ 
ΜΠΛΗΡΩΣΑΝ ΤΟ 17ο ΕΤΟΣ ΤΗΣ ΗΛΙΚΙΑΣ ΤΟΥΣ·.. 

Αρθρο 5. 

Ώρες διενέργειας των παιγνίων. 

1. Οι ώρες διενέργειας των τεχνικών παιγνίων καθορί¬ 
ζονται ως οκολούθως: 

α. Στα δημόσια κέντρα, αίθουσες ξενοδοχείων, εντευ¬ 
κτηρίων συλλόγων, σωματείων κ.λ.π. από ΟΘ.ΟΟ' έως 
01 ΌΟ' ώρας της επομένης ημέρας. Τις Κυριακές και εξαι¬ 
ρέσιμες ημέρες από ΙΟ.ΟΟ' έως 01 .ΟΟ' ώρας. 

β. Στα σφαιριστήρια από 10.00 έως 23.ΟΟ' ώρας. 


2. Κατά τις ώρες κοινής ησυχίας, όπως αυτές ορίζοντοι 
στη σχετική Αστυνομική Διάταξη, δεν επιτρέπεται η διε¬ 
νέργεια τεχνικών παιγνίων που προξενούν θόρυβο (τάβλι, 
ποδοσφαιράκια κ.λ.π.). 

3. Απαγορεύεται η διενέργεια οποιουδήποτε παιγνίου 
στους προαναφερόμενους χώρους από το πρωί της Μεγά¬ 
λης Πέμπτης μέχρι το πρωί της Δευτέρας του Πάσχα. 

4. Σε περίπτωση παράβασης διατάξεως του παρόντος 
άρθρου ευθύνονται οι διευθυντές των κέντρων, οι υποδει¬ 
κνυόμενοι ως υπεύθυνοι, καθώς και οι συμμετέχοντας στα 
παίγνια. 

Αρθρο 6. 

Κυρώσεις. 

Οι παραβάτες της παρούσος διώκονται και τιμωρούνται 
σύμφωνα με τις διατάξεις της παραγράφου 4 του άρθρου 
13 του Β.Δ. 29/1971. 

Άρθρο 7. 

Καταργούμενες διατάξεις. 

Από την έναρξη ισχύος της παρούσος καταργείται η υπ 
αριθμ. 3/83 Αστυνομική Διάταξη της πρώην Διοίκησης 
Χωροφυλακής Καβάλας. 

Άρθρο 8 
Ισχύς 

Η παρούσα ισχύει στην περιφέρεια της Αστυνομικής 
Διεύθυνσης Καβάλας από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 7 Σεπτεμβρίου 1994 

Ο Διευθυντής 
ΑΠΟΣΤΟΛΟΣ ΓΙΑΝΤΖΙΔΗΣ 

ΕΘΝΙΚΟ Τ ΥΠΟ Γ ΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙ.ΕΧ 
ΡΑΧ 


Καποδιστρίου 34 
104 32 

22.3211 ΥΡΕΤΟΗ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της Ε ΦΗΜΕΡΙΔ Α Σ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεοης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












